### Resumé

Der søges anlægsbevilling på 2,7 mio. kr. til realisering af [adresse] finansieret af Landbrugsstyrelsen.

### Sagsfremstilling

Vejle Kommune har søgt midler hos Landbrugsstyrelsen til realisering af et kvælstofvådområde ved [adresse] og har tilbage i 8. december 2015 modtaget tilsagn til projektet. Projektet blev i 2018 nedskrevet på grund af manglede lodsejertilslutning, men siden da er der sket ejerskifte i projektområdet, og derfor arbejdes der nu på en realisering med afslutning medio 2026.

Tilsagnet fra 2015 lyder på 4.062.700 kr., hvilket dækker alle udgifter til løn, konsulenter, anlægsarbejder mv. Vi forventer dog, at udgifterne og dermed indtægterne til projekterne bliver lidt mindre end ansøgt, estimeret til et samlet forbrug på 3.400.000 kr.

For kvælstofvådområder er formålet med støtteordningen at reducere udledningen af kvælstof til fjorde og kystvande. Vådområderne skal placeres så kystnært som muligt i vandoplande med et behov for kvælstofreduktion. Vådområdeordningen er en del af det danske landdistriktsprogram og den politiske aftale om fødevare- og landbrugspakken fra december 2015. Vådområdeordningen bidrager til at opfylde Vandrammedirektivet.

Rikke Klausen bidrager til, at landbruget kan overholde de rammevilkår, der er opsat fra staten i forhold til udledningen af kvælstof, og vådområdeindsatsen er derfor understøttende for landbrugserhvervet. Der er indgået en aftale imellem Miljøministeriet og KL vedrørende styringsmodel for udmøntning af vådområder. Kommunerne har med aftalen fået ansvaret for at planlægge og gennemføre etableringen af vådområder.

Vejle Kommune deltager desuden i flere vandoplandssamarbejder og arbejder sammen med andre kommuner omkring de af staten opstillede mål for etablering af vådområder for de respektive oplande. Højen vådområde hører til vandopland [adresse] og en vigtig del af indsatsen for at opnå en bedre tilstand i [adresse]. Vådområdet vil kunne fjerne ca.  6,5 tons kvælstof.

![Billede: Vådområde Højen](data:image/jpeg;base64...)

Billede: Vådområde Højen.

### Økonomi

Der er i perioden fra 2015 til nu brugt ca. 700.000 kr. af det forventede forbrug på 3.400.000 kr. Der ønskes en anlægsbevilling på de resterende midler på 2.700.000 kr.

Udgifterne forventes fordelt på følgende måde:

2024: 350.000 kr. - til udarbejdelse af lodsejeraftaler, myndighedsansøgninger og projektering af projektet.
2025: 1.900.000 kr. - til anlægsarbejde og tilsyn.
2026: 450.000 kr. - til justeringer af anlægsarbejde og afslutning af projektet herunder ansøgning om udbetalingsanmodning fra Landbrugsstyrelsen.

Tilskud modtages efter projektets afslutning.

![](data:image/png;base64...)
Figur 1 Ny/ændring af anlægsbevilling

![](data:image/png;base64...)
Figur 2 Tillægsbevilling til rådighedsbeløb

**Opsummering af de bevillingsmæssige konsekvenser**Sagen medfører, at der gives anlægsbevilling og afsættes rådighedsbeløb på 2,7 mio. kr. i udgifter og indtægter i årene 2024-2026. Udgiften finansieres af ekstern tilsagn fra Landbrugsstyrelsen.
Forskydning mellem årene reguleres via kassen

**Høring**Centralt Budget har ingen bemærkninger af bevillingsmæssig karakter.

### Klima og resiliensvurdering

Realiseringen af [adresse] vil betyde udtagning af lavbundsjorde ved [adresse] og langs med [adresse] for at tilbageholde kvælstof, og det vil også betyde CO2 tilbageholdelse og en mindre næringsstoftilførsel til [adresse].

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 18. marts 2024, punkt 60:

**at** de bevillingsmæssige konsekvenser, jf. bevillingsskema under afsnittet Økonomi godkendes

#### Beslutning fra Klima-, Natur- og Miljøudvalget, den 18. marts 2024, punkt 60:

Anbefalet.

#### Beslutning fra Økonomiudvalget, den 15. april 2024, punkt 118:

Anbefales.

### Beslutning

Godkendt.

Fraværende: Annemette Holst.